ওয়েব ডেস্ক: বিমানসেবিকা ক্লারার মৃত্যুরহস্যের তদন্তে পার্ক স্ট্রিটের একটি পানশালার CCTV ফুটেজ খতিয়ে দেখলেন তদন্তকারীরা। গত রাতে ক্লারার দুই বন্ধুকে সঙ্গে নিয়ে পার্ক স্ট্রিটের ওই অভিজাত পানশালায় যান বাগুইআটি থানার পুলিসকর্মীরা। তদন্তে পুলিস জানতে পেরেছে, মৃত্যুর আগের দিন রাতে এই পানশালায় বসেই বন্ধুদের সঙ্গে মদ্যপান করেন ক্লারা। প্রশ্ন হল, তাহলে পুলিস ওখানে গেল কেন? আসলে, সেদিন রাতে কারা কারা ছিলেন ক্লারার সঙ্গে, তা জানতেই পুলিসের এই অভিযান। সেদিন রাতে ক্লারা কার গাড়িতে বাড়ি ফেরেন, তাও খতিয়ে দেখা হয় পুলিসের পক্ষ থেকে।